Grabuvka (lenk. Grabówka) – gyvenvietė Lenkijos šiaurės rytuose, Supraslio valsčiuje, Balstogės apskrityje, Palenkės vaivadijoje. Kaimas yra apie 12 km į pietvakarius nuo Supraslio ir apie 7 km į rytus nuo vaivadijos centro Balstogės. Į kaimą važinėja Balstogės miesto autobusai. Per II pasaulinį karą, 1941-1944 m. šalia kaimo buvo nužudyta apie 16,000 žmonių: lenkai, žydai, gudai ir Raudonosios armijos kareiviai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.